**Ալֆի Ալեն** (անգլ.՝ Alfie Allen, սեպտեմբերի 12, 1986(1986-09-12), Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), անգլիացի դերասան։ Առավել հայտնի է «Գահերի խաղ» հեռուստասերիալում Թեոն Գրեյջոյի դերով։

Ալֆի Ալենը ծնվել է Համերսինի շրջանում, Լոնդոն։ Պրոդյուսեր Էլիսոն Օուենի և կատակերգակ ու դերասան Կիտա Ալենի որդին է։ Նրա մեծ քույրը Լիլի Ալենն է, անգլիացի երգչուհի և երգերի հեղինակ, նրա մասին գրել է «Ալֆի» երգը, որը *Alright, Still* դեբյուտային ալբոմի տասնմեկերորդ երգն է։ Սովորել է Պորտսմութի *St Johns College* դպրոցում և Համփսթեդի գեղարվեստի քոլեջում։ 2002 թվականից մինչև 2010 թվականի ապրիլը հանդիպել է անգլիացի դերասանուհի Ջեյմի Ուինսթոնի հետ։ Այժմ նրա ընկերուհին մոդել Այոնա Էլիզաբեթն է։

Գործունեություն
---------------

1988 թվականին The Comic Strip Presents սերիալում խաղացել է իր առաջին դերը։ Այնուհետև 10 տարվա ընդմիջումից հետո 1998 թվականին նա հանդես է եկել *Channel 4*-ում նկարահանվող Ռիչարդ Լուկասի և Դեյվիդ Ուիլյամսի համահեղինակած «Դուք այստեղ եք» հեռուստատեսային կատակերգությունում։ Նրա հայրը՝ Կիտ Ալենը, Սալի Ֆիլիպսը և Ջոն Ռոնսոնը ևս մասնակցել էին ֆիլմի ստեղծմանը։ Օուեն-Ալենը իր քույր Լիլիի հետ փոքր դերով նկարահանվել է 1998 թվականի «Եղիսաբեթ» ֆիլմում, որի պրոդյուսերը նրանց մայրն էր։

Հետագայում դեռահասի դեր է խաղացել «Ալեն Կարի՝ ծխել թողնելու հեշտ ձևը» ֆիլմում։

Այնուհետև նկարահանվել է «Կոդի Բենքս գործակալը 2» (որի ռեժիսորը նրա հորեղբայր Քեվին Ալենն էր) և Իեն Մակյուենի գրքի էկրանավորում «Քավություն» ֆիլմերում։ *BBC1* հեռուստաընկերության *Casualty 1907* պատմական դրամայում խաղացել է Նոբի Կլարկի դերը։

2008 թվականի հունվարի 31-ից Չիչեսթրում փոխարինել է Դենիել Ռեդքլիֆին *Equus* պիեսում՝ հյուրախաղերով հանդես գալով ամբողջ երկրում։

2009 թվականի ապրիլին Ուինսթոնի հետ նկարահանվել է *Madness* խմբի «Dust Devil» երգի տեսահոլովակում։ Խաղացել է նաև *BBC2*-ի *Freefall* հեռուստասերիալում։

2009 թվականի օգոստոսին հայտնի դարձավ, որ Ալենը HBO-ի «Գահերի խաղ» հեռուստասերիալում խաղալու է Թեոն Գրեյջոյի դերը. ֆիլմը նկարահանված է Ջորջ Մարտինի «Սառույցի և կրակի երգը» գրքաշարի հիման վրա։

Ֆիլմագրություն
--------------

| Տարի | Ֆիլմ | Դեր | Նշումներ |
| --- | --- | --- | --- |
| 1998 | *Դուք այստեղ եք* |  |  |
| 1998 | *Էլիզաբեթ* | Արունդելի որդի |  |
| 2004 | *Կոդի Բենքս գործակալը 2* | Բերքեմփ |  |
| 2007 | *Քավություն* | Դենի Հարդման |  |
| 2008 | *Անհաջողակի հիշողություններ* | Քևին Հաբլ |  |
| 2008 | *Պատահար 1907* | Նոբի Կլարլ | հեռուստասերիալ |
| 2008 | *Եվս մեկը Բոլեյնների տոհմից* | թագավորի մունետիկ |  |
| 2009 | *Ազատ անկում* | Իեն |  |
| 2010 | *Հոգով տղան* | Ռուս Մաունթջոյ |  |
| 2010 | *Երեխան* | Դոմինիկ |  |
| 2010 | *Ֆրիսթայլ* | Ջեզ |  |
| 2010 | *Փոշի* | Ուիզեր |  |
| 2011–այժմ | *Գահերի խաղ* | Թեոն Գրեյջոյ | հեռուստասերիալ |
| 2012 | *Սահմանագիծ* | Հենրի |  |
| 2014 | *Պլաստիկ* | Յաթսի |  |
| 2014 | *Ջոն Ուիք* | Իոսիֆ Տարասով |  |
|

Ծանոթագրություններ
------------------

1. ↑  Allen brother takes on Equus role BBC News 26.10.2007
2. ↑  Джордж Мартин As Theon Greyjoy… Not as blog. Livejournal. 21.08.2009

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · Rotten Tomatoes · Rodovid |
|  |
| 

|  Չափորոշչային վերահսկողություն |
| --- |
|  |
| BNF: 169683712 · CONOR: 263390051 · GND: 1147797641 · ISNI: 0000000119291862 · LCCN: no2011060970 · NTA: 393523888 · NUKAT: n2017196335 · SUDOC: 191939013 · VIAF: 170527142 · WorldCat VIAF: 170527142 |

 |

 |